PAGE  
- 2 -

ส่วนที่ 1
บทนำ

การจัดทำยุทธศาสตร์การพัฒนาท้องถิ่น  เป็นการกำหนดแนวทางการพัฒนาท้องถิ่นที่มีความเหมาะสมกับสภาวการณ์ของท้องถิ่นในปัจจุบัน  เพื่อให้เกิดผลที่จะนำไปสู่การบรรลุเป้าหมายนโยบาย           ที่ผู้บริหารท้องถิ่นได้กำหนดและนำเสนอไว้ต่อประชาชนก่อนกระบวนการเลือกตั้ง  แต่อย่างไรก็ตามในการจัดทำยุทธศาสตร์การพัฒนาท้องถิ่นจะไม่สามารถบรรลุผลได้อย่างยั่งยืนหากขาดการบูรณาการกับยุทธศาสตร์ชาติ  ยุทธศาสตร์กลุ่มจังหวัด  และยุทธศาสตร์การพัฒนาพื้นที่จังหวัดในภาพรวม  ทั้งนี้เนื่องจากการพัฒนา          ที่ตอบสนองต่อปัญหา  หรือศักยภาพในบางประเด็นที่จะต้องอาศัยการประสานความร่วมมือระหว่างหน่วยงานต่าง ๆ  ในทุกระดับ    


ดังนั้นในการจัดทำยุทธศาสตร์การพัฒนาท้องถิ่นจำเป็นต้องมีการประสานยุทธศาสตร์การพัฒนา                ในทุกระดับเพื่อให้การดำเนินงานประสานสอดคล้องและสนับสนุนกัน  เพื่อแปลงนโยบายนำไปสู่การจัดทำ ยุทธศาสตร์การพัฒนาท้องถิ่นที่มีความเชื่อมโยงกันกับยุทธศาสตร์จังหวัดในรายละเอียดต่อไป
แผนพัฒนาท้องถิ่นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548   มี  3  ประเภท  คือ
1. แผนยุทธศาสตร์การพัฒนา  หมายความว่า  แผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์  และแนวทางการพัฒนาขององค์กรปกครองส่วนท้องถิ่น  ซึ่งแสดงถึง  วิสัยทัศน์  พันธกิจ  และจุดมุ่งหมายเพื่อการพัฒนาในอนาคต  โดยสอดคล้องกับแผนพัฒนาเศรษฐกิจและสังคมแห่งชาติ  แผนการบริหารราชการแผ่นดิน  ยุทธศาสตร์การพัฒนาจังหวัด  อำเภอ         และแผนชุมชน
2. แผนพัฒนาสามปี  หมายความว่า  แผนพัฒนาเศรษฐกิจและสังคมขององค์กรปกครองส่วนท้องถิ่น     ที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี
3. แผนการดำเนินงาน   หมายความว่า  แผนการดำเนินงานขององค์กรปกครองส่วนท้องถิ่น  ที่แสดงถึงรายละเอียดแผนงาน  โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นที่กำหนดไว้ 
วัตถุประสงค์ของการจัดทำแผนยุทธศาสตร์การพัฒนา
1. เพื่อเป็นเครื่องมือในการประสานแผนพัฒนาท้องถิ่นภายในจังหวัด
2. เพื่อจัดทำแผนยุทธศาสตร์การพัฒนาที่ตอบสนองต่อปัญหาและความต้องการของประชาชนในภาพรวมและสอดคล้องกับสภาพพื้นที่อย่างแท้จริง
3. เพื่อเป็นกรอบแนวทางในการจัดทำแผนพัฒนาท้องถิ่น  “แผนพัฒนาสามปี”
4. เพื่อเพิ่มประสิทธิภาพ  การพัฒนา  บุคลากร  พัฒนาคุณภาพ  สาธารณูปโภค  และการบริหารการจัดการที่ดี
5. เพื่อประสานการพัฒนาให้สอดคล้องทั้งในระดับส่วนกลาง  ส่วนภูมิภาค  และองค์กรปกครองส่วนท้องถิ่น    

ขั้นตอนในการจัดทำแผนยุทธศาสตร์การพัฒนา

เทศบาลตำบลที่วัง  จัดทำ/ทบทวนแผนยุทธศาสตร์การพัฒนา  เพื่อกำหนดทิศทางการพัฒนาและห้วงระยะเวลาให้ครอบคลุมแผนพัฒนาสามปี  ซึ่งมีแนวทางดำเนินการดังนี้

1. เตรียมการจัดทำ/ทบทวนแผนยุทธศาสตร์การพัฒนา

    1.1  การจัดทำแผนยุทธศาสตร์การพัฒนาจะต้องดำเนินการให้แล้วเสร็จก่อนการจัดทำแผนพัฒนาสามปี  ดังนั้น  เมื่อองค์กรปกครองส่วนท้องถิ่นได้รับกรอบยุทธศาสตร์การพัฒนาขององค์กรปกครอง         ส่วนท้องถิ่นในเขตจังหวัดแล้ว (ใช้กรอบยุทธศาสตร์ฯ เดียวกันกับการจัดทำแผนพัฒนาสามปี) จะต้องกำหนดระยะเวลาดำเนินการให้เหมาะสมเพื่อให้การจัดทำแผนพัฒนาสามปีแล้วเสร็จภายในระยะเวลาที่กำหนด

    1.2  การจัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนา  รับทราบปัญหา  ความต้องการ  ประเด็นการพัฒนา  และประเด็นที่เกี่ยวข้อง  ตลอดจนความช่วยเหลือทางวิชาการและแนวทางปฏิบัติที่เหมาะสมกับสภาพพื้นที่  เพื่อนำมากำหนดแนวทางการจัดทำแผนยุทธศาสตร์การพัฒนา  อาจจัดในคราวเดียวกันกับการจัดประชุมประชาคมท้องถิ่นการจัดทำแผนพัฒนาสามปี  โดยแจ้งวัตถุประสงค์และนำไปสู่การจัดทำแผนพัฒนาของแต่ละประเภทได้อย่างสมบูรณ์และมีประสิทธิภาพ

     1.3  ทบทวนแผนยุทธศาสตร์การพัฒนา  โดยพิจารณาวิสัยทัศน์  พันธกิจ  จุดมุ่งหมาย         เพื่อการพัฒนายุทธศาสตร์และแนวทางการพัฒนา  ว่าควรจะต้องปรับปรุง  แก้ไขหรือคงไว้ในประเด็นใด     เพื่อจัดทำเป็นแผนยุทธศาสตร์การพัฒนาฉบับใหม่

     1.4  สำหรับข้อมูลในการจัดทำ/ทบทวนแผนยุทธศาสตร์การพัฒนาขององค์กรปกครองส่วนท้องถิ่นให้พิจารณาจากปัญหาความต้องการของประชาชน  นโยบายของผู้บริหารท้องถิ่น  ยุทธศาสตร์การพัฒนาจังหวัด/กลุ่มจังหวัด  คำแถลงนโยบายของคณะรัฐมนตรี  แผนพัฒนาเศรษฐกิจและสังคมแห่งชาติ  ข้อมูลพื้นฐานจากหน่วยงานต่าง ๆ  เช่น  ข้อมูล  จปฐ.  กชช 2 ค  ผังเมืองหรือผังตำบล  เมืองน่าอยู่  วัฒนธรรมของท้องถิ่น  เป็นต้น

     ในการจัดเก็บข้อมูล  เจ้าหน้าที่ผู้เกี่ยวข้องอาจจัดเก็บข้อมูลในคราวเดียวกันเพื่อใช้ประโยชน์ในการจัดทำแผนพัฒนาทั้ง 2 ประเภทได้  แต่หากมีประเด็นใดไม่เกี่ยวเนื่องกันก็ให้แยกข้อมูลให้ชัดเจน

     1.5  ใช้หลักการมีส่วนร่วมของประชาชนในการจัดทำแผนยุทธศาสตร์การพัฒนา  โดย

          
1.5.1  เปิดโอกาสให้ประชาชนมีส่วนร่วมในการเสนอปัญหา  ความต้องการ  การวิเคราะห์ศักยภาพขององค์กรปกครองส่วนท้องถิ่น (SWOT Analysis)   ตลอดจนการกำหนดวิสัยทัศน์  พันธกิจ  จุดมุ่งหมายเพื่อการพัฒนายุทธศาสตร์  และแนวทางการพัฒนา


1.5.2  ส่งเสริมสนับสนุนการจัดทำแผนชุมชนให้เกิดขึ้นในทุกพื้นที่โดยพิจารณานำปัญหา/ความต้องการของชุมชนมาพิจารณาประกอบการจัดทำแผนยุทธศาสตร์การพัฒนา

2.  คณะกรรมการสนับสนุนการจัดทำแผนพัฒนาท้องถิ่นจัดทำร่างแผนยุทธศาสตร์การพัฒนา       และคณะกรรมการพัฒนาท้องถิ่นพิจารณาร่างแผนยุทธศาสตร์การพัฒนา  รูปแบบเค้าโครงแผนยุทธศาสตร์การพัฒนาให้ถือปฏิบัติ  ตามหนังสือกระทรวงมหาดไทย  ด่วนที่สุด ที่ มท 0810.2/ว 712  ลงวันที่  1  มีนาคม  2549

3.  ผู้บริหารท้องถิ่นพิจารณาอนุมัติร่างแผนยุทธศาสตร์การพัฒนาและประกาศใช้แผนยุทธศาสตร์ การพัฒนา

4.  เมื่อองค์กรปกครองส่วนท้องถิ่นประกาศใช้แผนยุทธศาสตร์การพัฒนาแล้ว  ให้ผู้บริหารท้องถิ่นนำไปปฏิบัติ  รวมทั้งแจ้งสภาท้องถิ่น และหน่วยงานที่เกี่ยวข้อง  และประกาศให้ประชาชนในท้องถิ่นทราบโดยทั่วกันภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน
ประโยชน์ของการจัดทำแผนยุทธศาสตร์การพัฒนา
1.  เป็นเครื่องมือในการประสานแผนพัฒนาท้องถิ่นภายในจังหวัด
2.    จัดทำแผนยุทธศาสตร์การพัฒนาที่ตอบสนองต่อปัญหาและความต้องการของประชาชนในภาพรวมและสอดคล้องกับสภาพพื้นที่อย่างแท้จริง
3.    เป็นกรอบแนวทางในการจัดทำแผนพัฒนาท้องถิ่น  “แผนพัฒนาสามปี”

4.    เพิ่มประสิทธิภาพ  การพัฒนา  บุคลากร  พัฒนาคุณภาพ  สาธารณูปโภค  และการบริหารการจัดการที่ดี
5.    ประสานการพัฒนาให้สอดคล้องทั้งในระดับส่วนกลาง  ส่วนภูมิภาค  และองค์กรปกครองส่วนท้องถิ่น   
